A Palma de Mallorca
Setemane stade o soi lât a fâ un pâr di conferencis a Palma de Mallorca: une citât grande, ma cuntun centri ancjemò une vore biel e plen di ricuarts di cuant che la citât e jere no une metropoli dal turisim, ma un puart cuntune lungje storie, prime musulmane e po dopo catalane.
Pecjât di no vê vût plui di doi dîs e di no vê viodût il rest de isule: ma ancje cussì, dome chel che o ai viodût mi fâs za vignî voie di tornâ.
Cuatri pas in centri a Barcelone
Infin ancje cualchi foto di Barcelone: il fat al è che di turist no i voi scuasi mai... Chei dîs ca invezit, in gracie di Massim e Ferancesca che a son passâts par ca, o ai vût tornât a viodi cun calme lis bielecis de citât.
Ca al è cualchi detai dal Barri Gòtic, vâl a dî il Borc Gotic.
glg_Latn fur_Latn fur_Latn fur_Latn fur_Latn fur_Latn